recursal/SuperWikiNEXT-32B huggingface dataset:
หน้านี้เป็นชื่อบุคคลจีน นามสกุลคือ *ชวี (麴)*

**จ๊กยี่** (เสียชีวิตระหว่าง ค.ศ. 196-199) หรือชื่อในภาษาจีนกลางว่า **ชฺวี อี้** (จีนตัวย่อ: 麴义; จีนตัวเต็ม: 麴義; พินอิน: *Qū Yì*) เป็นขุนพลใต้บังคับบัญชาของขุนศึกอ้วนเสี้ยวในช่วงปลายยุคราชวงศ์ฮั่นตะวันออกของจีน

ประวัติ
-------

จ๊กยี่เป็นชาวมณฑลเลียงจิ๋ว มีความเชี่ยวชาญกลยุทธ์ทางการทหารของชนเผ่าซฺยงหนูและชนเผ่าเกี๋ยง เดิมจ๊กยี่รับราชการกับฮันฮก ในช่วงเวลานั้นอ้วนเสี้ยวกำลังขยายอิทธิพลในหมู่ชนชั้นสูงของกองทัพราชวงศ์ฮั่น ฮันฮกรู้สึกอิจฉาอ้วนเสี้ยวอย่างมากจึงลดเสบียงของกองทัพอ้วนเสี้ยวลง เรื่องนี้ทำให้จ๊กยี่ก่อกบฏและเอาชนะกองกำลังที่ฮันฮกส่งมาได้ ในเวลาเดียวกันจ๊กยี่ได้เข้ารับใช้อ้วนเสี้ยว

ในยุทธการที่เจี้ยเฉียวจ๊กยี่ได้รับตำแหน่งระดับสูงในการบัญชาการกองทัพกลาง ในระหว่างการศึก จ๊กยี่สังหารยำก๋ง (嚴綱 *เหยียน กาง*) และชิงสินศึกเข้าทัพอ้วนเสี้ยวได้เป็นอันมาก แต่ในช่วงเวลาเดียวกันนี้ก็เป็นจุดจบของจ๊กยี่เช่นกัน กล่าวกันว่าจ๊กยี่มีความยโสโอหัง จึงถูกอ้วนเสี้ยวกำจัดในที่สุด

การศึกครั้งสุดท้ายที่มีการบันทึกไว้ที่จ๊กยี่มีส่วนร่วมเกิดขึ้นในปี ค.ศง 195 ซึ่งเป็นศึกที่จ๊กยี่เอาชนะกองซุนจ้านได้ที่เป้าชิว (鲍丘) และสังหารทหารของกองซุนจ้านได้มากกว่า 20,000 นาย หลังจากความพ่ายแพ้ครั้งนี้กองซุนจ้านก็ถอยไปตั้งมั่นที่อึ้จิง (易京) และเสริมความแข็งแกร่งให้กับป้อมปราการ ทำให้จ๊กยี่ไม่สามารถตีอี้จิงได้แตกเป็นเวลามากกว่าหนึ่งปี กระทั่งเสบียงในกองทัพของจ๊กยี่หมดลง ทหารจำนวนหลายพันนายหิวโหย กองซุนจ้านฉวยโอกาสนี้โต้กลับจนได้รับชัยชนะครั้งใหญ่

ในนิยาย *สามก๊ก*
----------------

ในนวนิยายอิงประวัติศาสตร์ในศตวรรษที่ 14 เรื่อง *สามก๊ก* จ๊กยี่ถูกจูล่งสังหารในยุทธการที่เจี้ยเฉียว ระหว่างการรบตอบโต้โดยกองทัพของกองซุนจ้าน ตามประวัติศาสตร์จริงไม่ทราบแน่ชัดว่าจูล่งเคยพบกับจ๊กยี่หรือไม่ เนื่องจากไม่ทราบแน่ชัดว่าจูล่งเข้าร่วมกับกองซุนจ้านก่อนหรือหลังยุทธการที่เจี้ยเฉียว ความสำคัญของจ๊กยี่ในประวัติศาสตร์ถูกลดทอนในนิยายเพื่อเพิ่มความสำคัญให้กับตัวละครอื่น ๆ

ดูเพิ่ม
-------

* รายชื่อบุคคลในสามก๊ก

อ้างอิง
-------

1. ↑  ในชีวประวัติกองซุนจ้านใน*พงศาวดารราชวงศ์ฮั่นยุคหลัง (โฮฺ่วฮั่นชู)* ระบุว่าจ๊กยี่เอาชนะกองซุนจ้านที่เป้าชิวในศักราชซิงผิงปีที่ 2 ในรัชสมัยพระเจ้าเหี้ยนเต้ เทียบได้กับปี ค.ศ. 195 ในปฏิทินจูเลียน หลังยุทธการครั้งนี้ กองซุนจ้านและจ๊กยี่อยู่ในภาวะคุมเชิงกันเป็นเวลามากกว่าหนึ่งปี ในขณะที่ปีที่จ๊กยี่เสียชีวิตไม่มีการบันทึกไว้ จ๊กยี่น่าจะเสียชีวิตก่อนปี ค.ศ. 199 ซึ่งเป็นปีที่อ้วนเสี้ยวกำจัดกองซุนจ้านลงได้ เพราะไม่มีการบันทึกว่าจ๊กยี่มีส่วนร่วมในยุทธการที่นำไปสู่การเสียชีวิตของกองซุนจ้าน (兴平二年，破瓒于鲍丘...。相持岁余...) *พงศาวดารราชวงศ์ฮั่นยุคหลัง* เล่มที่ 73
2. ↑  (韓馥以豪傑多歸心袁紹，忌之；陰貶節其軍糧，欲使其眾離散。會馥將麴義叛，馥與戰而敗，紹因與義相結。) *จือจื้อทงเจี้ยน* เล่มที่ 60
3. ↑  (麹义自恃有功，骄纵不轨，绍召杀之...) *พงศาวดารราชวงศ์ฮั่นยุคหลัง*, เล่มที่ 74 บรรพ 1
4. ↑  (兴平二年，破瓒于鲍丘，斩首二万余级。瓒遂保易京，开置屯田，稍得自支.相持岁余，麹义军粮尽，士卒饥困，余众数千人退走。瓒徼破之，尽得其车重。) *พงศาวดารราชวงศ์ฮั่นยุคหลัง*, เล่มที่ 73

* ตันซิ่ว (ศตวรรษที่ 3). *จดหมายเหตุสามก๊ก* (*ซันกั๋วจื้อ*).
* ล่อกวนตง (ศตวรรษที่ 14). *สามก๊ก* (*ซันกั๋วเหยี่ยนอี้*).
* เผย์ ซงจือ (ศตวรรษที่ 5). *อรรถาธิบายจดหมายเหตุสามก๊ก* (*ซันกั๋วจื้อจู้*).
**มุนีร อัลฮะดาดี มุฮัมมัด** (เบอร์เบอร์-ริฟเฟียน: ⵎⵓⵏⵉⵔ ⵍⵃⴰⴷⴰⴷⵉ ⵎⵓⵃⴰⵎⴻⴷ; เกิด 1 กันยายน ค ศ. 1995) หรือเรียกโดยย่อว่า **มูนีร์** (Munir) เป็นนักฟุตบอลชาวโมร็อกโก ปัจจุบันลงเล่นในตำแหน่งกองหน้า ให้กับเฆตาเฟ สโมสรในลาลิกา และโมร็อกโก

ประวัติ
-------

### ชีวิตช่วงแรก

มูนีร์ เกิดในในซานโลเรนโซเดเอลเอสโกเรียลในแคว้นมาดริด โดยทั้งพ่อและแม่เป็นชาวโมร็อกโกที่อพยพมาอาศัยอยู่ที่ประเทศสเปน เขาเริ่มต้นจากการเป็นนักฟุตบอลเยาวชนของกาลาปาการ์ ด้วยวัย 12 ขวบ แล้วจึงย้ายไป อัตเลติโกเดมาดริด และซานตาอานา ตามลำดับจากนั้นจึงถูกปล่อยให้กับราโยมาฆาดาออนดา ในปี ค.ศ. 2010 โดยอัลฮะดาดีได้ลงเล่น 30 นัด แต่ทำประตูได้มากถึง 32 ประตู ทำให้มีแมวมองจากหลายสโมสรให้ความสนใจ ทั้งแมนเชสเตอร์ซิตี บาร์เซโลนา และเรอัลมาดริด

### บาร์เซโลนา

มูนีร์ โดยแมวมองของสโมสรได้ส่งข้อความไปยังผู้บริหารหลังจากที่ได้เห็นการเล่นของอัลฮะดาดีแล้ว อีกทั้ง หัวหน้าผู้ฝึกสอนชุดเยาวชนของสโมสรได้มาดูการเล่นของมูนีร์ ด้วยตนเอง ในนัดที่ราโยมาฆาดาออนดา พบกับบรูเนเต ซึ่งอัลฮะดาดีสามารถทำแฮตทริกได้อีกด้วยทั้งเท้าซ้ายและขวา รวมถึงการโหม่ง

ในฤดูกาล 2014-15 ในบาร์เซโลนา เบ มูนีร์ได้มีโอกาสลงเล่นอย่างสม่ำเสมอต่อเนื่องมาตลอดก่อนการเปิดฤดูกาล โดยสามารถทำประตูได้ถึง 4 ประตูจากการแข่งขันนัดอุ่นเครื่องทั้งหมด 5 นัด ประกอบกับสถานการณ์ในทีมชุดใหญ่ที่กองหน้าอย่างลุยส์ ซัวเรซ ยังถูกแบน และเนย์มาร์ ก็ยังไม่หายจากอาการบาดเจ็บ อัลฮะดาดีจึงได้รับโอกาสจากลุยส์ เอนรีเก ผู้จัดการทีมของบาร์เซโลนา ให้ลงเล่นในตำแหน่งตัวจริงของสโมสร

ในต้นฤดูกาล 2016–17 อัลฮะดาดีได้ย้ายไปบาเลนเซียในแบบยืมตัว เป็นเวลาหนึ่งฤดูกาล โดยถือเป็นส่วนหนึ่งของสัญญาที่บาร์เซโลมาได้ซื้อตัวปาโก อัลคาเซร์ กองหน้าจากบาเลนเซียมา โดยในฤดูกาลก่อนหน้านั้น อัลฮะดาดีได้ยิงประตูให้กับบาร์เซโลนาได้ทั้งหมด 8 ประตู จากการลงเล่นทุกรายการ 25 นัด

อ้างอิง
-------

1. ↑  "Munir El Haddadi". สืบค้นเมื่อ 24 August 2014.
2. ↑  หน้า 20 กีฬา, *ทำไมคุณต้องรู้จักเขา:มูเนีย เอล-ฮัดดาดี !?* โดย กัปตันเจมี: **เดลินิวส์**ฉบับที่ 23,697: วันเสาร์ที่ 30 สิงหาคม พ.ศ. 2557 ขึ้น 6 ค่ำ เดือน 10 ปีมะเมีย
3. ↑  "บาร์ซาเซ็น "อัลคาเซร์" 5 ปี หมุนเวียน "เอ็มเอสเอ็น" ล่าตาข่าย". *ผู้จัดการออนไลน์*. August 30, 2016. คลังข้อมูลเก่าเก็บจากแหล่งเดิมเมื่อ 2016-09-03. สืบค้นเมื่อ August 31, 2016.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**มุนีร อัลฮะดาดี**

| * ด
* ค
* ก
ผู้เล่นชุดปัจจุบันของสโมสรฟุตบอลเฆตาเฟ  |
| --- |
| 
1 ยัญเญซ **·** 
2 Djené (กัปตัน) **·** 
3 กาบาโก **·** 
4 นิโยม **·** 
5 Florentino **·** 
7 มาตา **·** 
8 บิโตโล **·** 
9 มาซิอัส **·** 
10 ซือนัล **·** 
11 อาเลญญา **·** 
12 ซันโดร **·** 
13 โซเรีย **·** 
14 ซิลบา **·** 
15 กูเองกา **·** 
16 Jankto **·** 
17 โอริเบรา **·** 
18 อารัมบาร์รี **·** 
19 โปเบดา **·** 
20 Maksimović **·** 
21 อิเกลเซียส **·** 
22 ดามิอัน **·** 
23 มิโตรวิช **·** 
24 ติโมร์ **·** 
27 กอนเด **·** 
 มาโยรัล **·** 
 บิยาร์ **·** 
ผู้จัดการ : โฟเรส
 |
เขตของจ่งตูช่วงราชวงศ์ชิง
**จ่งตู** (จีนตัวย่อ: 总督; จีนตัวเต็ม: 總督; พินอิน: *Zǒngdū*; "ผู้บังคับการทั้งปวง") ในภาษาอังกฤษมักแปลว่า **ผู้สำเร็จราชการ**, **ผู้ว่าการใหญ่**, **ข้าหลวงใหญ่**, หรือ **อุปราช** (Governor-General/Viceroy) เป็นตำแหน่งผู้ปกครองมณฑล (省) ในประเทศจีนช่วงราชวงศ์หมิงและราชวงศ์ชิง

ในราชวงศ์หมิง ตำแหน่งนี้เดิมทีมอบเป็นบำเหน็จชั่วคราวให้แก่ผู้ตรวจการทหาร (military inspector) โดยเฉพาะแถบชายแดนทางเหนือ เนื่องจากเป็นตำแหน่งชั่วคราว จึงไม่มีขั้นตามระบบเก้าขั้นของราชการ จนกระทั่งใน ค.ศ. 1469 ตรงกับรัชสมัยจักรพรรดิเฉิงฮว่า (成化) มีการกำหนดให้เหลียงกวั่งจ่งตูเป็นตำแหน่งราชการตามปรกติ จึงเป็นจ่งตูแรกที่กลายเป็นตำแหน่งตามระบบ และภายหลังจึงให้จ่งตูมีอำนาจทางพลเรือนด้วย มาในราชวงศ์ชิง ตำแหน่งจ่งตูก็เป็นผู้บัญชาการทั้งฝ่ายทหารและพลเรือนในมณฑลแล้ว และขยายจำนวนออกไปในส่วนอื่น ๆ นอกจากภาคเหนือในช่วงราชวงศ์หมิง

จ่งตูที่ปกครองมณฑลในราชวงศ์ชิงมีเก้าตำแหน่ง ดังนี้

* จื๋อลี่จ่งตู (直隸總督; "ผู้สำเร็จราชการจื๋อลี่") ปกครองจื๋อลี่
* ฉ่านกานจ่งตู (陝甘總督; "ผู้สำเร็จราชการฉ่านกาน") ปกครองกานซูและฉ่านซี
* ซื่อชวนจ่งตู (四川總督; "ผู้สำเร็จราชการซื่อชวน") ปกครองซื่อชวน (เสฉวน)
* ตงซันเฉิ่งจ่งตู (東三省總督; "ผู้สำเร็จราชการสามมณฑลบูรพา") ปกครองจี๋หลิน, เฟิ่งเทียน, และเฮย์หลงเจียง
* ยฺหวินกุ้ยจ่งตู (雲貴總督; "ผู้สำเร็จราชการยฺหวินกุ้ย") ปกครองกุ้ยโจวและยฺหวินหนาน (ยูนนาน)
* หู-กวั่งจ่งตู (湖廣總督; "ผู้สำเร็จราชการหู-กวั่ง") ปกครองหู-กวั่ง
* หมิ่นเจ้อจ่งตู (閩浙總督; "ผู้สำเร็จราชการหมิ่นเจ้อ") ปกครอง เจ้อ คือ เจ้อเจียง และหมิ่น คือ ไถวาน (ไต้หวัน) กับฝูเจี้ยน (ฮกเกี้ยน)
* เหลียงกวั่งจ่งตู (兩廣總督; "ผู้สำเร็จราชการสองกวั่ง") ปกครองกวั่งทั้งสอง คือ กวั่งซีและกวั่งตง
* เหลี่ยงเจียงจ่งตู (兩江總督; "ผู้สำเร็จราชการสองเจียง") ปกครองเจียงทั้งสอง คือ เจียงซีและเจียงซู รวมถึงอานฮุย

นอกจากจ่งตูมณฑลทั้งเก้าตำแหน่งแล้ว ยังมีจ่งตูพิเศษอีกหลายตำแหน่ง เช่น เจียงหนานเหอเต้าจ่งตู (江南河道總督; "ผู้สำเร็จราชการลำน้ำเจียงหนาน") ควบคุมโครงการเกี่ยวกับลำน้ำในภูมิภาคเจียงหนาน

อ้างอิง
-------

* Mayers, William Frederick. *The Chinese Government: A Manual of Chinese Titles, Categorically Arranged and Explained, with an Appendix.* 3rd edition revised by G.M.H. Playfair ed. Shanghai: Kelly & Walsh, 1897; reprint, Taibei: Ch'eng-Wen Pub. Co. 1966.
**แพร์** (อังกฤษ: European Pear; ชื่อวิทยาศาสตร์: *Pyrus communis*) เป็นผลไม้เมืองหนาวในสกุลสาลี่ มีถิ่นกำเนิดในยุโรป โดยมีหลักฐานทางโบราณคดีระบุว่าได้มีการนำแพร์ที่เป็นพืชป่ามาปลูกเป็นพืชสวน จากหลักฐานในยุโรปสมัยยุคหินใหม่และยุคบรอนซ์ การปลูกแพร์มีบันทึกในเอกสารของกรีกโบราณและจักรวรรดิโรมัน  เป็นไม้ยืนต้น ใบรูปไข่ ผิวใบเรียบ กลีบดอก 5 กลีบ ขนาดผลใกล้เคียงกับแอปเปิล เปลือกบาง สุกแล้วเนื้อนิ่มมาก ฉ่ำน้ำ รสชาติหวานอมเปรี้ยวและหวานหอม เป็นพืชคนละสปีชีส์กับสาลี่ แพร์เองแบ่งได้เป็นหลายพันธุ์ แต่พันธุ์ที่นิยมในตลาดมากที่สุดคือ Williams pear หรือเรียกว่า Bartlett ในสหรัฐและแคนาดา

เปรียบเทียบแพร์ 8 สายพันธุ์จากซ้ายไปขวาคือ Williams' Bon Chrétien (ในสหรัฐเรียก Bartlett), พันธ์ Bartlett สีแดงสองแบบ, d'Anjou, Bosc, Comice, Concorde, และ Seckel

การใช้ประโยชน์
--------------

พายแพร์
เนื้อลูกแพร์ไม่แข็งเท่าเนื้อแอปเปิล นอกจากบริโภคเป็นผลไม้แล้ว แพร์ยังนำไปแปรรูปได้โดยการเชื่อม แช่อิ่ม ตากแห้ง บรรจุกระป๋อง  ใช้ทำของหวาน เช่น พาย น้ำผลไม้จากลูกแพร์ที่นำไปหมักเรียก เพอร์รี (perry)

อ้างอิง
-------

1. ↑  Daniel Zohary and Maria Hopf, *Domestication of plants in the Old World*, third edition (Oxford: University Press, 2000), p. 176
2. ↑  Zohary and Hopf, *Domestication*, p. 177
3. ↑  U.S. Department of Agriculture. (September 2004.) "*Pyrus* Crop Germplasm Committee: Report and genetic vulnerability statement, September 2004" เก็บถาวร 2008-10-10 ที่ เวย์แบ็กแมชชีน. (Website.) Germ Resources Information Network (GRIN), page 5. Retrieved on 2007-10-02.
4. ↑  นิดดา หงส์วิวัฒน์ และทวีทอง หงส์วิวัฒน์. แพร์ ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 119

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ Pyrus communis
* *Pyrus communis* images at bioimages.vanderbilt.edu เก็บถาวร 2013-01-21 ที่ เวย์แบ็กแมชชีน
**วัดทุ่งเซียด** หรือ **วัดทุ่งเชียด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าโรงช้าง อำเภอพุนพิน จังหวัดสุราษฎร์ธานี ที่ดินตั้งวัดมีเนื้อที่ 30 ไร่ วัดยังเป็นสำนักปฏิบัติธรรมแห่งที่ 6 จาก 11 แห่ง ของจังหวัดสุราษฎร์ธานี

วัดทุ่งเซียดตั้งวัดเมื่อ พ.ศ. 2410 แต่เดิมมีความเจริญรุ่งเรืองแต่เมื่อพม่าตีกรุงศรีอยุธยาแตกแล้วก็เก็บเอาของมีค่าไปพร้อมทั้งเผาวัดทำให้ไม่มีหลักฐานอะไรหลงเหลืออยู่ คงเหลือแต่ซากอิฐปรักหักพัง ได้รับพระราชทานวิสุงคามสีมาเมื่อวันที่ 24 มีนาคม พ.ศ. 2512 เขตวิสุงคามสีมา กว้าง 29 เมตร ยาว 39 เมตร การศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2532 โรงเรียนผู้ใหญ่วัด เปิดสอนเมื่อ พ.ศ. 2540

วัดทุ่งเซียดมีอุโบสถกลางน้ำ เดิมเป็นอุโบสถไม้กลางน้ำที่ผุพังตามกาลเวลา แต่ก็ยังมีหลักฐานหลงเหลืออยู่เพียงแค่เสาไม้ของอุโบสถโบราณที่โผล่ขึ้นมาเหนือน้ำเพียงต้นเดียว จึงได้นำขึ้นมาไว้บนบก และสร้างอุโบสถกลางน้ำทดแทนโบสถ์เดิม เป็นอุโบสถสีขาวสร้างไว้บนฐานรูปเรือสีขาว บรรจุพระบรมธาตุจำลองไว้ ทางเข้าอุโบสถมีรูปปั้นพญาช้างดำ ภายในวัดยังมีต้นศรีมหาโพธิ์ รูปเหมือนองค์อดีตเจ้าอาวาสวัดทุ่งเซียด หรือในนามของพ่อท่านเซียด เจดีย์มหาสมบัติโบราณ มณฑปพระพุทธรัตนปกป้องไทย ลานหินโค้งใช้ในการประกอบพิธีสำคัญ ๆ ศาลาหอฉัน รูปจำลองพญางูเห่าดง ก้อนอิฐโบราณ

ปูชนียวัตถุ มีพระประธานประจำอุโบสถ ปางสมาธิ ขนาดหน้าตักกว้าง 85 นิ้ว สูง 109 นิ้ว พระประธานประจำศาลาการเปรียญ ปางมารวิชัย ขนาดหน้าตักกว้าง 51 นิ้ว สูง 81 นิ้ว สร้างเมื่อ พ.ศ. 2543

รายนามเจ้าอาวาส
---------------

* พระเซียด พ.ศ. 2410 – 2425
* พระรวย พ.ศ. 2427 – 2436
* พระพัฒน์ พ.ศ. 2437 – 2438
* พระสน พ.ศ. 2439 – 2441
* พระแดง พ.ศ. 2442 – 2473
* พระเกษม พ.ศ. 2474 – 2483
* พระแดง พ.ศ. 2484 – 2493
* พระบุญ พ.ศ. 2497 – 2503
* พระดำ พ.ศ. 2504 – 2512
* พระครูสมุห์ติ้ง สจจวาโร พ.ศ. 2513 – 2525
* พระครูสังฆรักษ์ ประสงค์ พ.ศ. 2526 – 2531
* พระครูสารโสตถิคุณ พ.ศ. 2532 –

อ้างอิง
-------

1. ↑  "วัดทุ่งเซียด". กองการท่องเที่ยวและกีฬา องค์การบริหารส่วนจังหวัดสุราษฎร์ธานี.
2. ↑  "วัดทุ่งเซียด". องค์การบริหารส่วนตำบลท่าโรงช้างTha Rong Chang Subdistrict Administrative.
**วัดท่าล้อ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฝายแก้ว อำเภอภูเพียง จังหวัดน่าน

วัดท่าล้อไม่มีประวัติการสร้าง โบราณสถานสำคัญคือ องค์เจดีย์ สำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 1890 ได้รับพระราชทานวิสุงคามสีมาเมื่อวันที่ 24 กันยายน พ.ศ. 2468 กรมศิลปากรได้ประกาศขึ้นทะเบียนโบราณสถานวัดท่าล้อในราชกิจจานุเบกษาเล่มที่ 61 ตอนที่ 65 ลงวันที่ 24 ตุลาคม พ.ศ. 2487 และประกาศกำหนดขอบเขตในราชกิจจานุเบกษา เล่มที่ 97 ตอนที่ 159 ลงวันที่ 14 ตุลาคม พ.ศ. 2523

อาคารและเสนาสนะที่สำคัญ ได้แก่ เจดีย์ทรงระฆัง ซึ่งองค์เจดีย์ถูกยึดฐานให้สูง และองค์ระฆังมีขนาดเล็กเพรียว ฐานล่างเป็นฐานเขียงสามชั้นขนาดใหญ่ รองรับฐานบัวลูกแก้วอกไก่ ซึ่งมีลวดบัว 2 ลวด และถัดขึ้นไปเป็นกลุ่มมาลัยเถา 4 ชั้นรองรับองค์ระฆัง เหนือองค์ระฆังเป็นบัลลังค์ ปล้องไฉนและปลียอด และวัดยังมีวิหาร พระธาตุ รอยพระบาทบัวขาว มีงานประเพณีนมัสการพระธาตุวัดท่าล้อ ในวันขึ้น 14 ค่ำ เดือน 7 (เดือนเมษายน) เป็นประจำทุกปี

อ้างอิง
-------

1. ↑  "โบราณสถาน : วัดท่าล้อ". สำนักงานวัฒนธรรมจังหวัดน่าน. คลังข้อมูลเก่าเก็บจากแหล่งเดิมเมื่อ 2021-11-17. สืบค้นเมื่อ 2021-11-17.
2. ↑  "วัดท่าล้อ". ศูนย์ข้อมูลกลางทางวัฒนธรรม.
3. ↑  "วัดท่าล้อ งดจัดงานประเพณี 7 เป็ง นมัสการพระธาตุท่าล้อ ตามคำสั่งรัฐบาลเพื่อความปลอดภัยจากเชื้อไวรัสโคโรนา2019". เชียงใหม่นิวส์.

คอมมอนส์ มีภาพและสื่อเกี่ยวกับ:  
**วัดท่าล้อ**
**จ้าวชงกั๋ว** (จีน: 趙充國; 137-52 ปีก่อนคริสตกาล) เป็นขุนพลคนสำคัญของ ราชวงศ์ฮั่นตะวันตก ร่วมกับขุนพลคนสำคัญอีก 3 ท่านคือ เว่ยชิง, ฮั่วชี่ปิ้ง และ หลี กวั่ง จ้าวชงกั๋วมีความดีความชอบในการปกป้องดินแดนของจักรวรรดิฮั่นจากรุกรานของชนเผ่านอกด่านอย่าง ซงหนู รวมถึงอีกหลายเผ่านอกจากนี้ยังสามารถปราบปรามและกวาดล้างชนเผ่าซงหนูและชนเผ่าต่าง ๆ จนไม่กล้ารุกรานดินแดนของราชวงศ์ฮั่นอีกเป็นเวลานาน

รวมถึงให้เหล่าทหารภายใต้การบังคับบัญชาของเขาทำนาเพื่อเป็นการสร้างรายได้ให้กับจักรวรรดิและเป็นปกป้องชายแดนไปในเวลาเดียวกัน จ้าวชงกั๋วรับใช้แผ่นดินฮั่นตะวันตกถึง 3 รัชสมัยคือ จักรพรรดิฮั่นอู่ตี้, จักรพรรดิฮั่นเจาตี้ และ จักรพรรดิฮั่นเสวียนตี้ ก่อนจะลาออกจากราชการและถึงแก่อสัญกรรมในรัชสมัยจักรพรรดิฮั่นเสฺวียนตี้เมื่อ 52 ปีก่อนคริสตกาล ขณะอายุได้ 85 ปี

อ้างอิง
-------

* Edward L. Dreyer: *Zhao Chongguo. A Professional Soldier of the Former Han Dynasty*. In: *The Journal of Military History* 72, July 2008, 3, ISSN 0899-3718, S. 665–725.
* Zhao Lisheng 赵俪生: *Gudai Xibei tuntian kaifa shi* 古代西北屯田开发史 (Geschichte der Tuntian-Entwicklung im alten Nordwesten). Lanzhou: Gansu wenhua chubanshe, 1997

แหล่งข้อมูลอื่น
---------------

* Zhao Chongguo - Chinesisch
* Edward L. Dreyer: Zhao Chongguo (Abstract) เก็บถาวร 2016-03-04 ที่ เวย์แบ็กแมชชีน - Englisch
* tuntian system เก็บถาวร 2018-08-07 ที่ เวย์แบ็กแมชชีน - Englisch
กรรไกรตัดเล็บแบบคาน มีตะไบเล็บขนาดเล็ก
**กรรไกรตัดเล็บ** เป็นอุปกรณ์เชิงกลใช้สำหรับตัดเล็มเล็บมือและเล็บเท้า กรรไกรตัดเล็บมักจะผลิตขึ้นจากโลหะ มีสองแบบคือประเภทคีมและประเภทคาน ทั้งสองประเภทเป็นของใช้ในบ้านโดยทั่วไป กรรไกรตัดเล็บส่วนมากมักจะมีเครื่องมืออย่างอื่นติดมาด้วย เช่นตะไบเล็บขนาดเล็ก มีดขนาดเล็ก เป็นต้น คมของกรรไกรอาจมีลักษณะเว้าหรือนูน ซึ่งกรรไกรแบบนูนถูกผลิตขึ้นมาเพื่อใช้ตัดเล็บเท้าโดยเฉพาะ หัวตัดอาจถูกสร้างขึ้นให้ตั้งฉากหรือขนานกับตัวกรรไกร หัวตัดแบบขนานใช้สำหรับบริเวณเล็บเท้าที่แบบตั้งฉากเข้าไปไม่ถึง หลังจากตัดเล็บแล้วสามารถใช้ตะไบเล็บขัดถูส่วนที่เป็นรอยหยักหรือส่วนที่ใช้กรรไกรตัดไม่ได้ออก

กรรไกรตัดเล็บอาจมีพลาสติกชนิดยืดหยุ่นปกคลุมทั้งหมด ซึ่งช่วยลดความน่ากลัวในสายตาของเด็ก โดยเฉพาะกับเด็กที่กลัวการตัดเล็บ กรรไกรตัดเล็บชนิดนี้เรียกว่า *กรรไกรตัดเล็บที่ปลอดภัยต่อเด็ก* (childproof)

กรรไกรตัดเล็บเป็นสิ่งประดิษฐ์ที่คิดค้นขึ้นโดย แชเพล คาร์เตอร์ (Chapel Carter) ใน ค.ศ. 1896

อ้างอิง
-------


คอมมอนส์ มีภาพและสื่อเกี่ยวกับ:  
**กรรไกรตัดเล็บ**

1. ↑  A brief history of the nail clipper is printed in *The Size of Thoughts: Essays & Other Lumber*, Nicholson Baker, New York: Vintage 1997. ISBN 0-679-77624-9.
**วัดทุ่งโป่ง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งยาว อำเภอปาย จังหวัดแม่ฮ่องสอน

วัดทุ่งโป่งตั้งวัดเมื่อพ.ศ. 2419 บริเวณที่ตั้งวัดแต่เดิมเป็นหมู่บ้านของชาวไทใหญ่ที่อพยพมาจากรัฐฉาน ประเทศพม่า ชาวไทใหญ่ได้ร่วกันสร้างวัด โดยในยุคแรกในสร้างเสนาสนะอย่างง่าย ใช้ใบตองตึงมุงหลังคากันแดดกันฝน จนภายหลังชาวบ้านช่วยกันบูรณะเรื่อยมา แรกเริ่มพระสงฆ์ที่จำพรรษา เป็นพระสงฆ์ที่นิมนต์มาจากไทใหญ่ ประเทศพม่า

ปูชนียวัตถุในวัด คือ *พระพุทธสัพพัญญูประสิทธิมงคล* สร้างเมื่อวันศุกร์ที่ 20 กุมภาพันธ์ พ.ศ. 2547 เกิดจากความตั้งใจของท่านเจ้าอาวาสที่อยากจะอนุรักษ์ศิลปะแบบไทใหญ่ไว้ มีศิลปะแบบไทยใหญ่ จำลองแบบมาจากพระมหามัยมุนีแห่งเมืองมัณฑะเลย์ ประเทศพม่า เป็นพระพุทธรูป ก่ออิฐถือปูน ลงรักปิดทอง ช่วงพระพักตร์และเครื่องทรงสร้างด้วยทองเหลือง องค์พระจากฐานถึงยอดพระเกศ สูง 108 นิ้ว และมีขนาดหน้าตักกว้าง 80 นิ้ว

รายนามเจ้าอาวาส
---------------

* พระปั่นจิกต๊ะ ปณฺฑิโต
* พระครูบายง ปญฺญาวโร
* พระสุจิ่งต่า สุจิตฺโต
* พระแดง อินฺทปญฺโญ
* พระเต่ยะ เตชวโร
* พระครูบาต๋าคำ นนฺทิโย
* พระกุตตะระ อุตฺตโร
* พระคำ กตปุญฺโญ
* พระก่าหวิ่ง กาวิโล
* พระสม สํวโร
* พระอธิการสาม ชิตมาโร
* พระปลัด อภิวัฒน์ อินฺทวณฺโณ

อ้างอิง
-------

1. ↑  "วัดทุ่งโป่ง". สำนักงานพระพุทธศาสนาแห่งชาติ.
2. ↑  "วัดทุ่งโป่ง".
คอมมอนส์ มีภาพและสื่อเกี่ยวกับ:  
**ราชา รวิ วรรมา**

**ราชา รวิ วรรมา** เป็นจิตกรและศิลปินผู้มีชื่อเสียงของอินเดีย เขาได้รับการยกย่องว่าเป็นหนึ่งในจิตรกรที่ยิ่งใหญ่ที่สุดในประวัติศาสตร์ของศิลปะอินเดียสำหรับเหตุผลทางด้านสุนทรียศาสตร์และกว้างขึ้นหลายประการ ประการแรกผลงานของราชา รวิ วรรมา ถือเป็นตัวอย่างที่ดีที่สุดในการผสมผสานของเทคนิคยุโรปกับความรู้สึกของอินเดียอย่างหมดจด ในขณะที่ยังคงรักษาประเพณีและสุนทรียภาพของศิลปะอินเดียไว้ ประการที่สองเขาเป็นคนน่าจดจำสำหรับการพิมพ์ภาพราคาไม่แพงจากภาพวาดของเขาที่มีต่อสาธารณชนซึ่งช่วยเพิ่มการเข้าถึงและอิทธิพลของเขาในฐานะจิตรกรและบุคคลสาธารณะ ภาพวาดที่มีชื่อเสียงของราชา รวิ วรรมาส่วนมากมักเป็นภาพเทพเจ้าฮินดูและเรื่องราวจากวรรณคดีสันสฤตเรื่องต่าง ๆ เช่น มหาภารตะ รามายณะ ฯลฯ เป็นต้น

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* ฝรั่งเศส (ข้อมูล)
* เยอรมนี
* อิสราเอล
* สหรัฐ
* ออสเตรเลีย
* เนเธอร์แลนด์

 |
| สถาบันวิจัยศิลปะ | 
* Artist Names (Getty)

 |
| อื่น ๆ | 
* Faceted Application of Subject Terminology
* มิวสิกเบรนซ์ ศิลปิน
* SUDOC (France)
	+ 1
* Trove (Australia)
	+ 1

 |
**วัดห้วยปลาดุก** สังกัด มหานิกาย คณะสงฆ์ภาค 15 ตั้งอยู่บ้านห้วยปลาดุก เลขที่ 59 หมู่ 7 ตำบลหินกอง อำเภอเมืองราชบุรี จังหวัดราชบุรี รหัสไปรษณีย์ 70000ได้รับอนุญาตให้ตั้งเป็นวัด พ.ศ. 2470 ได้รับพระราชทานวิสุงคามสีมา พ.ศ. 2472 มีเนื้อที่ 23 ไร่

ประวัติ
-------

วัดห้วยปลาดุก สร้าง ปี พ.ศ. 2470 ความเป็นมาของวัดห้วยปลาดุก ตำบลหินกอง อำเภอเมืองราชบุรี จังหวัดราชบุรี เป็นสถานที่ตั้งวัดห้วยปลาดุกในขณะนั้นติดต่อกับลำห้วยซึ่งมีปลาดุกมากชุกชุมมาก มีลำห้วยไหลผ่านซึ่งติดกับบ้านทุ่งไล่ไก่หนองน้ำแถบนี้ปลาดุกชุกชุมจึงเรียกขานกันต่อมาว่า "บ้านห้วยปลาดุก" หมู่บ้านห้วยปลาดุกกับหมู่บ้านทุ่งไล่ไก่อยู่ติดกันและอยู่ตำบลเดียวกัน

วัดห้วยปลาดุกเป็นวัดเล็กและมีกุฏิศาลาหลังเล็ก ๆ ประมาณ 2-3 หลังเพื่อใช้ในการทำบุญทำกุศล ศาลาที่สร้างในสมัยนั้นสร้างด้วยไม้โดยญาติโยมช่วยกันหาไม้มาก่อสร้างเมื่อมีศาลาได้มีพระสงฆ์จำพรรษาอยู่ปีละ 3 รูป ไม่มีพระจะปกครองสงฆ์ ที่จำพรรษา ชาวบ้านที่อาศัยอยู่ได้เดินทางไปอาราธนาพระผู้ใหญ่อาวุโสมาจากวัดข้างเคียง ท่านมีชื่อว่า "**อาจารย์เชิด เตชวโร**" มาปกครองดูแลสงฆ์ในขณะนั้น ถือว่าอาจารย์เชิด เดชวโร เป็นเจ้าอาวาสรูปแรกที่ปกครองสงฆ์ เมื่อท่านได้มาอยู่ที่วัดก็เริ่มพัฒนาวัดโดยการสร้างอุโบสถและถาวรวัตถุหลายอย่าง แต่ยังไม่แล้วเสร็จท่านได้จำพรรษาอยู่วัดห้วยปลาดุกในขณะนั้นเป็นเวลานานต่อมาท่านอายุมากร่างกายชราภาพลงท่านก็ได้มรณภาพลง

เมื่อท่านอาจารย์เชิด เดชวโร ได้มรณภาพลง ทางคณะสงฆ์และชาวบ้านได้เดินทางไปอาราธนาพระผู้ใหญ่อาวุโส มาดูแลวัดและพระภิกษุสงฆ์ ท่านมีชื่อว่า "**พระอธิการพันธ์ ครุฑน้อย**" ท่านพระอธิการพันธ์ ครุฑน้อยได้จำพรรษาอยู่ที่วัดไม่นานเท่าใดท่านก็มรณภาพลง

เมื่อท่านพระอธิการพันธ์ ครุฑน้อย ได้มรณภาพลงทางคณะสงฆ์และชาวบ้านได้เดินทางไปอาราธนาพระผู้ใหญ่อาวุโส มาดูแลวัดและพระภิกษุสงฆ์ ท่านมีชื่อว่า "**พระอาจารย์เจือน อาจารสมฺปนฺโน**" จากวัดห้วยไผ่ อำเภอเมืองราชบุรี จังหวัดราชบุรี ได้เดินทางมาจำพรรษาอยู่ที่วัดห้วยปลาดุก ในขณะที่ท่านอาศัยและจำพรรษาอยู่ที่วัดท่านอาจารย์มีความคิดที่จะสร้างอุโบสถ ท่านจึงทำเรื่องการสร้างอุโบสถ และขอพัทธสีมา มายังกรมการศาสนา เห็นความจำเป็นจึงอนุญาตให้ที่ดิน ในวัดเพื่อสร้างอุโบสถ เมื่อทางกรมศาสนาอนุญาตแล้วการสร้างอุโบสถดำเนินไปโดยลำดับและทำการปิดทองผูกพัทธสีมาปิดทองฝังลูกนิมิตในสมัยหลวงพ่อเจือน อาจารสมฺปนฺโน

รายนามเจ้าอาวาส
---------------

* พระอาจารย์เชิด เดชวโร
* พระอธิการพันธ์ ครุฑน้อย
* พระครูอมรธรรมรัต (เจือน อาจารสมฺปนฺโน) พ.ศ. 2492-พ.ศ. 2540
* พระปลัดบรรจง จนฺทปญฺโญ พ.ศ. 2540-ปัจจุบัน

ศาสนสถานภายในวัด
----------------

* อุโบสถ
* วิหาร
* ศาลาการเปรียญ
* กุฏิที่พักสงฆ์
* เมรุ
* หอระฆัง
* หอฉัน
* พระพุทธบาทจำลอง

แหล่งข้อมูลอื่น
---------------

* รายชื่อวัดในจังหวัดราชบุรี
**วัดอมรเทพ** เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในตำบลบางกุ้ง อำเภอบางคนที จังหวัดสมุทรสงคราม

วัดอมรเทพสร้างเมื่อวันที่ 9 กรกฎาคม พ.ศ. 2435 เดิมชื่อว่า **วัดอมรเทพเทวันคณาราม** ซึ่งเป็นชื่อที่พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า วัดราชบพิธสถิตมหาสีมารามราชวรวิหาร ทรงประทานให้ พระประสงค์เพื่อเป็นเครื่องระลึกถึงเจ้าจอมมารดาสัมฤทธิ์ ในรัชกาลที่ 3 ผู้เป็นย่า

สถานที่ตั้งวัด แต่เดิมเป็นนิวาสสถานของบรรพบุรุษของขุนนราบริรักษ์ (คล้าย) และนางทิมนรารักษ์ ซึ่งเป็นบิดามารดาของหลวงวารีรัฐการ (ชื่น ชาติกานนท์) และเป็นญาติเจ้าจอมมารดาสัมฤทธิ์ ซึ่งเป็นพระมารดาของพระเจ้าวรวงศ์เธอ ชั้น 3 กรมขุนเจริญผลพูลสวัสดิ์ พระราชบิดาของพระเจ้าวรวงศ์เธอ กรมหลวงชินวรสิริวัฒน์ โดยหลวงวารีรัฐการ เมื่อครั้งเป็นที่ขุนเทพภักดีได้มีศรัทธาอุทิศที่ดินจำนวน 6 ไร่ กับบ้านให้สร้างวัดอมรเทพ เมื่อขุนนราบริรักษ์บิดา และมารดาถึงแก่กรรรมแล้ว ต่อมา พ.ศ. 2460 สมเด็จพระมหาสมณเจ้า กรมพระยาวชิรญาณวโรรส ทรงตรวจเยี่ยมกิจการคณะสงฆ์ในจังหวัดสมุทรสงคราม ทรงบัญชาว่าชื่อวัดนี้ยาวและเรียกยาก ทรงโปรดให้คงไว้เพียง "วัดอมรเทพ" มาจนทุกวันนี้ และได้รับพระราชวิสุงคามสีมา เมื่อ พ.ศ. 2479

เสนาสนะในวัด ได้แก่ อุโบสถซึ่งมีพระประธานในอุโบสถ เป็นของเก่าคู่มากับวัด ศาลาการเปรียญสร้างด้วยไม้สักทองทั้งหลัง และกุฏิสงฆ์ทรงไทยเก่าแก่

อ้างอิง
-------

1. ↑  "วัดอมรเทพ". ศูนย์ข้อมูลกลางทางวัฒนธรรม.
2. ↑  "วัดอมรเทพ". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
สำหรับผู้ไม่เห็นพ้องชาวลิเบีย ดูฟัตฮี อัลญะฮ์มี
**ญะฮ์มี** (อาหรับ: جهمي) เป็นศัพท์ที่มีความหมายเชิงดูหมิ่นที่นักวิชาการอิสลามยุคแรกใช้กล่าวถึงผู้ติดตามของญะฮม์ อิบน์ ศ็อฟวาน (เสียชีวิตใน ฮ.ศ. 128/ ค.ศ. 746) มัซฮับทั้งสี่ปฏิเสธแนวคิดของญะฮ์มี และอะฮ์มัด อิบน์ ฮันบัล อิหม่ามคนที่ 4 ถูกผู้นำมุสลิมเบียดเบียนจากการที่ท่านไม่ยอมรับแนวคิดญะฮ์มี

ตัวแทน
------

ญะฮม์ อิบน์ ศ็อฟวาน เกิดที่ซามาร์กันต์ ตอนแรกอาศัยที่เตร์มึส และต่อมาที่อัลกูฟะฮ์ที่ซึ่งเขาพบกับญัด อิบน์ ดิรฮัม ผู้กลายเป็นผู้ติดตามและนักเทศน์แนวคิดนี้ หลังกลับมายังบ้านเกิดแล้ว เขามีส่วนในการก่อกำเริบต่อผู้ว่าอุมัยยะฮ์แห่งโฆรอซอน จนถูกจับและประหารชีวิตที่เมร์ว หนึ่งในบรรดานักเทศน์ *ญะฮ์มี* ที่โด่งดังได้แก่บิชเราะฮ์ อัลมะรีซี (เสียชีวิตใน ค.ศ. 833) ในช่วงต้นคริสต์ศตวรรษที่ 9 กลุ่มญะฮ์มีปฏิบัติการในแนฮอแวนด์ แต่บางส่วนถูกบังคับให้ยอมรับคำสอนของอัชอะรี

ความเชื่อ
---------

มุมมองหลายอย่างของญะฮ์มีถูกฝ่ายซุนนีมองว่านอกรีต และบางส่วนถึงขั้นถูกขับไล่ออกจากสังคมอิสลามโดยทั่วไป ดังนั้น กลุ่มญะฮ์มีจึงปฏิเสธพระนามและคุณลักษณะของอัลลอฮ์ ซึ่งเป็นการศรัทธาที่สำคัญของหลักคำสอนของมุสลิมสายดั้งเดิม ในปัญหาการตีความแนวคิด "อีมาน" กลุ่มญะฮ์มีมีความคล้ายกับอัลมุรญิอะฮ์ และโต้แย้งว่าความศรัทธาเป็นความรู้ของอัลลอฮ์เท่านั้น และความไม่ศรัทธาเป็นความโง่เขลาของพระองค์ พวกเขายังถือว่าสวรรค์และนรกจะหายไปไม่ช้าก็เร็ว ซึ่งขัดแย้งทั้งในกุรอานและซุนนะฮ์ของศาสดามุฮัมมัด

ในหลักการพรหมลิขิต กลุ่มญะฮ์มียึดมั่นว่าบุคคลไม่มีเจตจำนงเสรีและถูกบังคับให้กระทำเช่นนั้น และตั้งคำถามถึงความเป็นธรรมชาติของอัลลอฮ์ กลุ่มญะฮ์มีเป็นพวกสรรพเทวนิยม และกล่าวว่าพระองค์มีอยู่ทุกที่และอาศัยอยู่ในสิ่งมีชีวิตทุกชนิด นอกจากนี้ พวกเขายังปฏิเสธความเป็นไปได้ที่มุสลิมที่มีธรรมะจะได้พบอัลลอฮ์ในสวรรค์[]

อ้างอิง
-------

1. ↑  Hoover, J. (1 September 2004). "Perpetual Creativity in the Perfection of God: Ibn Taymiyya's Hadith Commentary on God's Creation of this World". *Journal of Islamic Studies*. **15** (3): 287–329. doi:10.1093/jis/15.3.287.
2. ↑  "Ibn Safwan // New Philosophical Dictionary". คลังข้อมูลเก่าเก็บจากแหล่งเดิมเมื่อ 2013-07-04. สืบค้นเมื่อ 2013-06-30.
3. ↑  Prozorov, S.M. (1991). *al-Jahmiyya // Islam: Encyclopedic Dictionary*. p. 64. ISBN 5-02-016941-2.
**ศรชัย จันทรปัญญา** เป็นอดีตสมาชิกสภาผู้แทนราษฎรจังหวัดเชียงใหม่

ประวัติ
-------

ศรชัย เป็นชาวเชียงใหม่โดยกำเนิด เป็นบุตรของขุนพัสดุภารภักดี (คำฟู จันทรปัญญา) กับแม่บัวเกี๋ยง จันทรปัญญา มีพี่น้อง 8 คน หนึ่งในนั้นคือ สมบูรณ์ จันทรปัญญา เจ้าของโรงเรียนบูรณศักดิ์บูรณศิลป์ โรงเรียนเอกชนยุคแรกของจังหวัดเชียงใหม่ และเป็นเทศมนตรี

นายศรชัย เกิดเมื่อวันที่ 3 มิถุนายน พ.ศ. 2451 เดิมชื่อ ดวงจันทร เกิดที่บ้านย่านท่าแพ ปัจจุบันคือหลังร้านหนังสือดวงกมล เชียงใหม่ เขาเริ่มเข้าเรียนที่โรงเรียนยุพราชวิทยาลัย จังหวัดเชียงใหม่ ต่อมาได้เรียนต่อที่คณะรัฐศาสตร์ จุฬาลงกรณ์มหาวิทยาลัย และเข้ารับราชการเป็นปลัดอำเภอสันทราย จนได้เป็นนายอำเภอช่างเคิ่ง (ปัจจุบันคือ อำเภอแม่แจ่ม) นายอำเภอสะเมิง นายอำเภอพร้าว นายอำเภอห้างฉัตร

นายศรชัย สมรสกับผู้ช่วยศาสตราจารย์ บัวเขียว จันทรปัญญา บุตรีขุนจำรัสคดี (ตัน สุยะโกมล) อัยการจังหวัดเชียงใหม่ ผศ.บัวเขียว เป็นอาจารย์ประจำมหาวิทยาลัยเชียงใหม่ และวิทยาลัยครูเชียงใหม่ มีบุตร 4 คน

นายศรชัย มีเพื่อนที่สนิทสนมกันคือ เยื้อน พานิชวิทย์ ชักชวนให้เล่นการเมืองแต่เนื่องจากมีกฎหมายห้ามข้าราชการสมัครรับเลือกตั้งในท้องที่ที่รับราชการ จึงต้องย้ายไปเป็นนายอำเภอห้างฉัตร จังหวัดลำปาง และลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ ในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 สังกัดพรรคสหชีพ จึงได้รับเลือกตั้งเนื่องจากเป็นที่รู้จักของกำนัน ผู้ใหญ่บ้าน และชาวบ้านทั่วไป 

ในขณะที่ทำงานเป็น ส.ส.เชียงใหม่ เขาป่วยด้วยโรคหัวใจ ต้องกลับมารักษาตัวที่เชียงใหม่ถึง 3 ปี จนเสียชีวิตในวันที่ 18 กรกฎาคม พ.ศ. 2493 ขณะมีอายุ 42 ปี

อ้างอิง
-------

1. ↑  ""นายศรชัย จันทรปัญญา" อดีตนายอำเภอดอยสะเก็ด เป็น ส.ส.เชียงใหม่ พ.ศ. 2489". คลังข้อมูลเก่าเก็บจากแหล่งเดิมเมื่อ 2020-07-08. สืบค้นเมื่อ 2020-07-07.
2. ↑  นักการเมืองถิ่นจังหวัดเชียงใหม่
**ชิเงอากิ ฮิโนฮาระ** (ญี่ปุ่น: 日野原 重明; 4 ตุลาคม ค.ศ. 1911 – 18 กรกฎาคม ค.ศ. 2017) เป็นแพทย์ชาวญี่ปุ่น ในปี ค.ศ. 1941 เขาเริ่มทำงานกับโรงพยาบาลนานาชาติของเซนต์ลุคในใจกลางกรุงโตเกียวและทำงานเป็นแพทย์ตลอดการทำสงครามทิ้งระเบิดในเมือง ตั้งแต่ปี ค.ศ. 1990 เขาดำรงตำแหน่งผู้อำนวยการโรงพยาบาลกิตติมศักดิ์ เขายังเป็นผู้อำนวยการกิตติคุณสถาบันดูแลความเศร้าโศกของมหาวิทยาลัยโซเฟีย เขาเป็นประธานกิตติมศักดิ์ของมูลนิธิความร่วมมือด้านสุขภาพอนุสรณ์สถานซาซากาวะ ฮิโนฮาระได้รับการยกย่องในการก่อตั้งและเป็นที่นิยมสำหรับการฝึกการตรวจสุขภาพประจำปีของญี่ปุ่น

ประวัติ
-------

ฮิโนฮาระเกิดที่อำเภอโยชิกิ จังหวัดยามางูจิ และสำเร็จการศึกษาจากโรงเรียนแพทย์ที่มหาวิทยาลัยหลวงเกียวโตในปี ค.ศ. 1937

ในช่วงอาชีพของเขา ฮิโนฮาระมีชื่อเสียงในด้านการทำงานในช่วงเกิดเหตุฉุกเฉินทางการแพทย์หลายครั้ง เช่น การทิ้งระเบิดโตเกียวในช่วงสงครามโลกครั้งที่สอง และการโจมตีโตเกียวเมโทรด้วยซาริน เขายังอยู่ในเจแปนแอร์ไลน์ เที่ยวบินที่ 351 ซึ่งถูกจี้เครื่องบินโดยฝ่ายกองทัพแดงญี่ปุ่น

ฮิโนฮาระกลายเป็นสมาชิกกิตติมศักดิ์ของสมาคมหัวใจและหลอดเลือดญี่ปุ่น และได้รับรางวัลรองชนะเลิศรวมถึงเครื่องราชอิสริยาภรณ์วัฒนธรรม เขาได้รับเกียรติจากมหาวิทยาลัยหลวงเกียวโต, มหาวิทยาลัยทอมัส เจฟเฟอร์สัน และมหาวิทยาลัยแมกมาสเตอร์ โดยได้รับปริญญาดุษฎีบัณฑิตกิตติมศักดิ์

ฮิโนฮาระเสียชีวิตเมื่อวันที่ 18 กรกฎาคม ค.ศ. 2017 ที่โตเกียวเมื่ออายุ 105 ปี

อ้างอิง
-------

1. 1 2  "Yoroku: Dr. Hinohara's lifelong mission was to treat patients". *Mainichi Daily News* (ภาษาอังกฤษ). 2017-07-19. สืบค้นเมื่อ 2018-07-10.
2. ↑  "Shigeaki Hinohara, St. Luke's doctor whose foresight saved lives after Tokyo sarin attack, dies at 105". *Japan Times*. Kyodo. 18 July 2017. สืบค้นเมื่อ 19 July 2017.
3. ↑  "Shigeaki Hinohara, Japan's centenarian doctor, dies at 105". *Mainichi Shimbun*. Kyodo. 18 July 2017. คลังข้อมูลเก่าเก็บจากแหล่งเดิมเมื่อ 18 July 2017. สืบค้นเมื่อ 19 July 2017.
4. ↑  "A Week in Asia: Today, Japan; Tomorrow, Singapore - The Hospital Leader - The Official Blog of the Society of Hospital Medicine". *thehospitalleader.org* (ภาษาอังกฤษแบบอเมริกัน). สืบค้นเมื่อ 2018-07-10.
5. ↑  "Shigeaki Hinohara: Remarkable life of Japan's centenarian doctor". BBC. 18 July 2017. สืบค้นเมื่อ 19 July 2017.
6. ↑  Lies, Elaine (18 July 2017). "Japan doctor who practiced until months before his death dies at 105". Reuters. สืบค้นเมื่อ 19 July 2017.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ชิเงอากิ ฮิโนฮาระ**

* About Shigeaki Hinohara United States Ambassador to Japan
* Biography: Shigeaki Hinohara
**อาโออิ มิยาซากิ** (ญี่ปุ่น: 宮﨑 あおい; โรมาจิ: *Miyazaki Aoi*, เกิด 30 พฤศจิกายน ค.ศ. 1985) เป็นนักแสดงหญิงชาวญี่ปุ่น เธอเป็นที่รู้จักมากที่สุดจากบทบาทในเรื่อง นานะ และสัญญารัก วันหิมะโปรย มีพี่ชายเป็นนักแสดงชื่อมาซารุ มิยาซากิ ทั้งสองเคยแสดงภาพยนตร์ด้วยกันในเรื่อง Hatsukoi อาโออิแต่งงานกับ โซซูเกะ ทากาโอกะ เมื่อ 15 มิถุนายน 2007 ซึ่งคบหาดูใจกันตั้งแต่เธออายุสิบห้าปี และได้หย่าร้างกันในเดือนธันวาคม 2011 เธอถือเป็นหนึ่งในผู้หญิงที่สวยที่สุดของญี่ปุ่น

อาชีพในวงการบันเทิง
-------------------

มิยาซากิเริ่มทำงานในวงการบันเทิงตั้งแต่อายุสี่ขวบ 
ในตอนแรกเธอมีผลงานโฆษณาโทรทัศน์ โฆษณาในนิตยสาร และเป็นนักแสดงประกอบในละครโทรทัศน์ เธอเปิดตัวในภาพยนตร์เรื่องแรกAno Natsu no Hiเมื่ออายุสิบสี่ปี

ยิ่งไปกว่านั้นตอนอายุ 14 ปี มิยาซากิเริ่มดึงดูดความสนใจคนดูต่างประเทศในบทบาทผู้รอดชีวิตจากเหตุการณ์ปล้นรถโดยสาร ในเรื่อง Shinji Aoyama's Eureka ซึ่งเป็นภาพยนตร์ที่ได้รับรางวัลของสมาพันธ์นักวิจารณ์นานาชาติ และได้รับรางวัลที่ของเทศกาลหนังเมืองคานส์ ปี2000 ผลที่ตามมาคือเธอได้รับรางวัลนักแสดงหญิงยอดเยี่ยมของ Japanese Professional Movie Awards ในปี 2003 และเธอยังแสดงละครเพลงเป็นครั้งแรกในเรื่อง The Little Princess อีกด้วย
หลังจากนั้นมิยาซากิก็ได้รับรางวัลนักแสดงนำหญิงยอดเยี่ยมในงาน Cinemanila International Film Festival จากการแสดงเรื่อง Harmful Insect และเธอได้ร่วมงานกับ Aoyama อีกครั้งในเรื่อง Eli, Eli, Lema Sabachthani? ซึ่งเป็นเรื่องที่ได้รับการเสนอชื่อในรางวัล Un Certain Regard ที่ เทศกาลภาพยนตร์เมืองคานส์ ปี 2005 หลังจากนั้นในปีเดียวกันนั่นเองเธอก็ได้แสดงนำร่วมกับ มิกะ นากาชิมะ ในภาพยนตร์กระแสหลักที่ประสบความสำเร็จทางด้านการตลาดอย่างยิ่งอย่างเรื่อง นานะ
ในปี 2008 เธอได้รับรางวัล Galaxy Individual Aword สำหรับการแสดงละครเรื่อง เจ้าหญิงอัตสึ (ละครโทรทัศน์) ทางสถานีโทรทัศน์NHK

สัญญา
-----

มิยาซากิได้เล่นโฆษณาทางโทรทัศน์ให้กับบริษัทยักษ์ใหญ่มากมายทั้ง Aflec,Tokyo Metro,Ntt DoCoMoและOlompus ในต้นปี 2008 เธอยังได้รับเลือกเป็นนางแบบโฆษณาคนใหม่ของEmporio Armani และเธอยังเป็นพรีเซนเตอร์ของแบรนด์เครื่องแต่งกายชื่อดังของญี่ปุ่นอย่าง Earth Music&Ecology ตั้งแต่ปี 2010 อีกด้วย
ในวิชาคณิตศาสตร์และวิทยาการคอมพิวเตอร์ **ลำดับการดำเนินการ**เป็นกฎใช้จัดลำดับการคิดคำนวณเครื่องหมายทางคณิตศาสตร์ในนิพจน์หรือสมการที่มีความกำกวมก่อนหลัง

ตัวอย่างการดำเนินการทั่วไปในคณิตศาสตร์ที่ใช้ในการอธิบายลำดับความสำคัญได้แก่ เลขยกกำลัง(**^n** หรือ **n**) วงเล็บ(**()** หรือ **[]**)การคูณ (**×**) การหาร (**÷**) การลบ (**−**) และ การบวก (**+**) 

  

เป็นที่ตกลงกันโดยนักคณิตศาสตร์ทั่วโลกว่าลำดับของการดำเนินการต้องเป็นความเข้าใจที่ตรงกัน เพื่อให้การแก้ปัญหาทางคณิตศาสตร์ที่มีการดำเนินการมากกว่าหนึ่งครั้งเป็นไปอย่างถูกต้อง ไม่เช่นนั้นคำตอบที่ได้จะผิดเพี้ยนไป

กฎพื้นฐาน
---------

การดำเนินการทางคณิตศาสตร์ต้องดำเนินการตามลำดับหัวข้อดังต่อไปนี้ในนิพจน์คณิตศาสตร์ **จากซ้ายไปขวา**

ลำดับการดำเนินการ หรือวิธีการดำเนินการทางคณิตศาสตร์ วิทยาศาสตร์ เทคโนโลยี และภาษาโปรแกรมทางคอมพิวเตอร์ แสดงดังนี้ คือ

1. ดำเนินการในวงเล็บก่อน จากซ้ายไปขวา
2. เลขยกกำลัง และ กรณฑ์ จากซ้ายไปขวา
3. การคูณ และ หาร จากซ้ายไปขวา
4. การบวก และ การลบ จากซ้ายไปขวา

  

### วงเล็บและเลขยกกำลัง

เมื่อพบวงเล็บหรือเลขยกกำลังในนิพจน์ ให้ดำเนินการคำนวณนิพจน์ย่อยที่อยู่ในวงเล็บหรือคำนวณเลขยกกำลังก่อน

**ตัวอย่าง**:

(2 + 3) \* (4 -1) + 23
**(2 + 3)** \* (4 -1) + 23
5 \* (4 -1) + 23
5 \* **(4 -1)** + 23
5 \* 3 + **23**
5 \* 3 + 8
15+ 8
23
### การคูณและการหาร

คำนวณผลคูณและผลหารในนิพจน์ พึงระวังว่าการคูณไม่ได้จำเป็นต้องทำก่อนการหาร การดำเนินการที่ถูกต้องเมื่อพบเครื่องหมายคูณและเครื่องหมายหารต่อเนื่องกันคือต้องทำจากซ้ายไปขวาเสมอ

**ตัวอย่าง** : 5 \* 4 - 9 / 3

(**5 \* 4**) - (**9 / 3**)
20 - 3
17
### การบวกและการลบ

ลำดับสุดท้ายคือการบวกและการลบ เช่นเดียวกับการคูณและการหาร การบวกและการลบทำจากซ้ายไปขวาเสมอ

### ตัวอย่างเมื่อคำนวณตามกฎทั้งหมด

(1 + 8) \* (4 - 1) + 16 / 23
**(1 + 8)** \* (4 - 1) + 16 / 23
9 \* **(4 - 1)** + 16 / 23
9 \* 3 + 16 / **23**
9 \* 3 + 16 / 8
**9 \* 3** + 16 / 8
27 + **16 / 8**
27 + 2
29
**ชิโซ คานากูริ** (ญี่ปุ่น: 金栗 四三; 20 สิงหาคม 1891 - 13 พฤศจิกายน 1983) เป็นนักวิ่งมาราธอนชาวญี่ปุ่นและเป็นหนึ่งในผู้นำด้านกรีฑาประเภทลู่และลานในยุคแรกๆ ของญี่ปุ่น เขาได้รับการยกย่องให้เป็น *บิดาแห่งการวิ่งมาราธอน* ในญี่ปุ่น

ประวัติ
-------

คานากูริเป็นชาวอำเภอทามานะ จังหวัดคูมาโมโตะ และเข้าเรียนที่ Tokyo Higher Normal School (มหาวิทยาลัยสึกูบะในปัจจุบัน) ในระหว่างการแข่งขันวิ่งมาราธอนรอบคัดเลือกในประเทศเมื่อเดือนพฤศจิกายน ค.ศ. 1911 สำหรับโอลิมปิกฤดูร้อน 1912 คานากูริได้สร้างสถิติโลกการวิ่งมาราธอนที่ 2 ชั่วโมง 30 นาที 33 วินาที เขาจึงได้รับเลือกเป็น 1 ใน 2 นักกีฬาร่วมกับยาฮิโกะ มิชิมะ ที่ญี่ปุ่นสามารถส่งเข้าร่วมการแข่งขันได้ โดยนักกีฬาทั้งสองคนต้องออกค่าเดินทางเองคนละ 1,800 เยน ดังนั้นเพื่อนร่วมมหาวิทยาลัยของชิโซจึงดำเนินการระดมทุนทั่วประเทศ ซึ่งส่งผลให้มีการบริจาคเงิน 1,500 เยน ในขณะที่ซาเนสึงุ คานากูริ พี่ชายของชิโซ รวบรวมได้ 300 เยนในนามของชิโซ

อย่างไรก็ตาม คานากูริเป็นที่รู้จักกันเป็นอย่างดีจากการหายตัวไประหว่างการแข่งขันวิ่งมาราธอนในโอลิมปิกฤดูร้อน 1912 ที่สตอกโฮล์ม คานากูริเดินทางไปสตอกโฮล์มเป็นเวลา 18 วัน โดยเดินทางโดยเรือก่อน จากนั้นเดินทางโดยรถไฟผ่านทางรถไฟสายทรานส์-ไซบีเรีย และต้องใช้เวลาพักฟื้น 5 วันก่อนการแข่งขัน

หมายเหตุ
--------

1. ↑  Road running historian Andy Milroy, writing for the Association of Road Racing Statisticians, has indicated that "25 miles was the distance of the first Japanese marathon held in 1911". Predating Kanakuri's performance, Milroy also indicated that a "professional world record" at the 25 mile distance of 2 hours, 33 minutes and 42 seconds was set by British runner Len Hurst on August 27, 1903.

อ้างอิง
-------

1. ↑  The Asahi Shimbun (6 January 2019). "VOX POPULI: Town braces for tourist boom from TV drama about runner". *The Asahi Shimbun*. The Asahi Shimbun Company. คลังข้อมูลเก่าเก็บจากแหล่งเดิมเมื่อ 2019-08-19. สืบค้นเมื่อ 19 August 2019.
2. ↑  "Shizo Kanakuri". *Olympedia*. สืบค้นเมื่อ 21 April 2021.
3. ↑  Ekiden...who? Lydiard Foundation Blog
4. ↑  World Record Progressions – Track. arrs.run
5. ↑  equivalent of approximately 5 million yen value as of 2018,according to the Yomiuri Shimbun เก็บถาวร 2022-02-07 ที่ เวย์แบ็กแมชชีน.
**อาโมส-เมริทอามุน** เป็นพระราชินีแห่งอียิปต์โบราณในช่วงต้นราชวงศ์ที่สิบแปด พระองค์เป็นทั้งพระขนิษฐาและพระมเหสีของฟาโรห์อเมนโฮเทปที่หนึ่ง พระองค์สิ้นพระชนม์ตั้งแต่อายุยังน้อยและถูกฝังอยู่ในหลุมฝังพระศพหมายเลข TT358 ใน El-bahari

พระประวัติ
----------

อาโมส-เมริทอามุน เป็นพระราชธิดาของฟาโรห์อาโมสที่หนึ่งกับพระมเหสีอาโมส-เนเฟอร์ทาริ และกลายเป็นพระมเหสีของพระเชษฐาของพระองค์ ฟาโรห์อเมนโฮเทปที่หนึ่ง ซึ่งเป็นฟาโรห์ของอียิปต์โบราณในราชวงศ์ที่สิบแปด

พระนางเมริทอามุน ปรากฎอยู่ในภาพสลักในหลุมฝังศพของอินเฮอร์เคา (TT359) ซึ่งมีชีวิตอยู่ในราชวงศ์ที่ยี่สิบ พระองค์เป็นหนึ่งใน "เทพเจ้าแห่งทิศตะวันตก" ตำแหนางของพระองค์ในแถวด้านบนหลังพระราชินีอาโฮเทปที่ 1 และในด้านหน้าของพระราชินีซิทามุน

 ภาพวาดจากสุสานของอินเฮอร์เคา ในอยู่ช่วงราชวงศ์ที่ยี่สิบ ด้านบนสุดจากขวาไปซ้าย ฟาโรห์อเมนโฮเทปที่หนึ่ง, ฟาโรห์อาโมสที่หนึ่ง, อาโฮเทปที่ 1, อาโมส-เมริทอามุน, อาโมส-ซิทามุน, ซิอามุน?, อาโมส-เฮนุททาเมฮู, อาโมส-ตูเมอร์ริซิ, **อาโมส-เนเบตตา**, อาโมส-ซิแพร์ ด้านล่างจากขวาไปซ้าย อาโมส-เนเฟอร์ทาริ, ฟาโรห์รามเสสที่หนึ่ง, ฟาโรห์เมนทูโฮเทปที่สอง, ฟาโรห์อเมนโฮเทปที่สอง, ฟาโรห์ทาโอที่สอง, ราโมส?, ฟาโรห์รามเสสที่สี่, ?, ฟาโรห์ทุตโมสที่หนึ่ง

การสิ้นพระชนม์และที่ฝังพระศพ
----------------------------

โลงไม้ชั้นในของพระนางอาโมส-เมริทอามุน
พระศพของพระองค์ถูกค้นพบที่ El-bahri ใน TT358 ใน ค.ศ.1930 โดย Herbert eustis winlock พระศพถูกพบในโลงศพไม้ซีดาร์ พระศพของได้รับการห่อผ้าลินินใหม่และย้ายที่ฝังพระศพ โดยนักบวชที่ได้พบหลุมฝังพระศพของพระองค์ที่ได้ถูกโจรปล้นสุสาน ปรากฏว่าพระองค์สิ้นพระชนม์เมื่อพระองค์ค่อนข้างหนุ่มสาวที่มีหลักฐานของการเป็นทุกข์กับโรคข้ออักเสบ ซึ่งอาจจะเป็นสาเหตุของการสิ้นพระชนม์ของพระองค์

โลงศพชั้นนอก (ตอนนี้ถูกเก็บรักษาในพิพิธภัณฑ์อียิปต์) เป็นโลงไม้ขนาด 10 ฟุต ทำจากไม้ซีดาร์แผ่นที่เข้าร่วมและแกะสลักเพื่อเครื่องแบบความหนาตลอดของโลงศพ ตาและคิ้วฝังด้วยแก้ว ร่างกายอย่างระมัดระวังแกะสลักกับบั้งยศทาสีในสีฟ้าเพื่อสร้างภาพลวงตาของขน. โลงศพที่ถูกครอบคลุมไปด้วยทอง ซึ่งต่อไปได้ถูกปล้นในสมัยโบราณ ส่วนโลงศพชั้นในเป็นมีขนาดเล็ก สูงประมาณ 6 ฟุต โลงศพชั้นในได้ถูกเคลือบด้วยทอง แต่ปล้นจนเหลือแค่โลงไม้ ทำให้พระศพของพระองค์ได้รับการห่อผ้าลินินใหม่ ซึ่งตรงกับรัชสมัยของฟาโรห์พิเนดเจมที่หนึ่ง บันทึกว่าผ้าลินินที่ใช้ในการบูรณะพระศพทำในปีที่ 18 ของการครองราชย์ โดยมหาปุโรหิตมาซาเฮอร์ตา พระราชโอรสของฟาโรห์พิเนดเจมที่หนึ่ง การบูรณะนี้เกิดขึ้นในปีที่ 19 เดือนที่ 3 ของฤดูหนาว, วันที่ 28

อ้างอิง
-------

1. ↑  Aidan Dodson & Dyan Hilton: The Complete Royal Families of Ancient Egypt. Thames & Hudson, 2004, ISBN 0-500-05128-3, p.123, 127, 129
2. ↑  Grajetzki, Ancient Egyptian Queens: A Hieroglyphic Dictionary, Golden House Publications, London, 2005, ISBN 978-0-9547218-9-3
3. ↑  "Upper part of a limestone statue of Queen Ahmose-Merytamun," The British Museum Web site.
4. ↑  Tyldesley, Joyce. Chronicle of the Queens of Egypt. Thames & Hudson. 2006. p. 91, ISBN 0-500-05145-3
5. ↑  H. E. Winlock, The Tomb of Queen Meryetamun: I The Discovery, The Metropolitan Museum of Art Bulletin New Series, Vol. 33, No. 2 (Summer, 1975), pp. 77-89; Article Stable URL:
พระศพของพระนางอาโมส

|  |
| --- |
|  |
| อาโมส |
| สมัย: สมัยระหว่างกลางที่สอง(1650–1550 BC) |
|  |
|  |
| ไฮเออโรกลีฟอียิปต์ |

**อาโมส** (พระนามมีความหมายว่า "ลูกของดวงจันทร์") เป็นเจ้าหญิงแห่งราชวงศ์ที่สิบเจ็ดของอียิปต์ พระองค์เป็นลูกสาวคนเดียวของฟาโรห์ทาโอที่สอง (ผู้กล้าหาญ) กับพระมเหสีซิทดเจฮูติ พระองค์เป็นพระขนิษฐาร่วมพระบิดาของฟาโรห์อาโมสที่หนึ่งและสมเด็จพระราชินีอาโมส-เนเฟอร์ทาริ

เจ้าหญิงอาโมส เป็นผู้ที่มีอายุยืนกว่าใครในบรรดาของพระราชบุตรและพระราชธิดาในของฟาโรห์ทาโอที่สอง พระองค์อาจจะสิ้นพระชนม์ในรัชกาลของฟาโรห์ทุตโมสที่หนึ่ง (ราชวงศ์สิบแปด)

สุสาน
-----

พระศพของพระองค์ถูกฝังอยู่ในสุสาน QV47 ในหุบเขาแห่งพระราชินี หลุมฝังพระศพของพระองค์ถูกคิดว่าเป็นคนแรกที่สร้างขึ้นในหุบเขาแห่งพระราชินี หลุมฝังพระศพค่อนข้างเรียบง่ายประกอบด้วยห้องหนึ่งและเพลาที่ฝังศพ พระศพของเจ้าหญิงอาโมสถูกค้นพบโดย Ernesto Schiaparelli ระหว่างการขุดค้นของเขาในช่วงปี ค.ศ. 1903-1905

อ้างอิง
-------

1. 1 2  Aidan Dodson & Dyan Hilton, The Complete Royal Families of Ancient Egypt, Thames & Hudson (2004) ISBN 0-500-05128-3, p. 128
2. 1 2  Demas, Martha, and Neville Agnew, eds. 2012. Valley of the Queens Assessment Report: Volume 1. Los Angeles, CA: Getty Conservation Institute. Getty Conservation Institute, link to article
3. ↑  Porter, Bertha and Moss, Rosalind, Topographical Bibliography of Ancient Egyptian Hieroglyphic Texts, Statues, Reliefs and Paintings Volume I: The Theban Necropolis, Part 2. Royal Tombs and Smaller Cemeteries, Griffith Institute. 1964
**ลำจวน สวนแตง** มีชื่อจริงว่า **ลำจวน เกษมสุข** ศิลปินพื้นบ้าน เพลงอีแซว หัวหน้าคณะเพลงอีแซว คณะแม่ลำจวน สวนแตง

ประวัติ
-------

ลำจวนเกิดเมื่อปี พ.ศ. 2478 ที่ตำบลศาลาขาว อำเภอเมืองสุพรรณบุรี จังหวัดสุพรรณบุรี เริ่มหัดเพลงอีแซวครั้งแรกตอนอายุ 12 ปี ตัวของลำจวนเองไม่เคยสนใจเพลงอีแซวมาก่อนเลย เห็นเขาเล่นเพลงยังไม่อยากดู เพราะว่าเขาร้องกันหยาบคาย ไม่น่าฟัง จนกระทั่งวันหนึ่งได้มีโอกาสตามพี่สาวไปเที่ยวงานปิดทองหลวงพ่อโตที่วัดป่าเลไลยก์ ได้เห็นเขาเล่นเพลง ดูแล้วสนุกสนาน จึงได้ติดตามพี่มาลัยไปงานเพลง มีอยู่วันหนึ่งพี่สาวป่วยรักษาไม่หาย ลุงเป็นคนมาบอกกับพ่อว่า จะต้องทรงเจ้า ถ้ารับเป็นคนทรงจึงจะหาย แต่ว่าพ่อเป็นคนไม่ชอบเพลง พอพี่สาวรับเป็นคนทรงเจ้า อาการป่วยก็หาย พอมีคนมาหาเพลงพี่สาวยังไปไม่ค่อยจะไหว ลำจวนจึงจำเป็นต้องหิ้วกระเป๋าไปให้พี่สาว ตอนนั้นอายุ 12 ปี สมัยก่อนไปเล่นเพลงต้องเดินไป ไปกับพี่สาวบ่อย ๆ เข้าเขาให้ร้องก็ไม่กล้าร้อง อายคนดู เริ่มต้นที่การตีฉิ่ง ได้ค่าตัวงานละ 1 บาท อยู่มาวันหนึ่งเห็นคนที่เขาเล่นเพลงเป็นได้ค่าตัวงานละ 30 บาท แต่ตัวเองตีฉิ่งได้ 10 บาท ก็เลยคิดอยากร้องเพลง ก็ไปขอเพลงออกตัวจากรุ่นพี เดินทางไปก็ต่อเพลงกันไป เมื่อไปเล่นงานบ่อย ๆ ก็จำเนื้อเพลงได้ ระยะหลัง ๆ มีความสนใจเพลงอีแซวมากขึ้น ใช้เวลาไม่นานก็จำเพลงได้มาก มีเพลงหักกัน (เพลงที่ว่ากันเจ็บ ๆ) แก้กันไม่ตก ผู้ชายว่ามาแล้วผู้หญิงแก้เพลงไม่ได้

ลำจวน ใช้ชื่อในการแสดงเพลงอีแซวว่า "ลำจวน สวนแตง" เป็นแม่เพลงที่รู้เพลงมาก ฝึกหัดเพลงมาตั้งแต่เด็กๆ และมีไหวพริบในการร้องมาก

อ้างอิง
-------

* ประวัติและผลงานของนักเพลงพื้นบ้าน (ตอนที่ 4) นักเพลงปัจจุบัน[*ลิงก์เสีย*]
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

M ระบบกล้ามเนื้อและโครงสร้าง (Musculo-skeletal system)

M01A Anti-inflammatory and antirheumatic products, non-steroids
---------------------------------------------------------------

### M01AA Butylpyrazolidines

M01AA01 Phenylbutazone
M01AA02 Mofebutazone
M01AA03 Oxyphenbutazone
M01AA05 Clofezone
M01AA06 Kebuzone
### M01AB กรดน้ำส้ม derivatives and related substances

M01AB01 Indometacin
M01AB02 Sulindac
M01AB03 Tolmetin
M01AB04 Zomepirac
M01AB05 Diclofenac
M01AB06 Alclofenac
M01AB07 Bumadizone
M01AB08 Etodolac
M01AB09 Lonazolac
M01AB10 Fentiazac
M01AB11 Acemetacin
M01AB12 Difenpiramide
M01AB13 Oxametacin
M01AB14 Proglumetacin
M01AB15 Ketorolac
M01AB16 Aceclofenac
M01AB17 Bufexamac
M01AB51 Indometacin, combinations
M01AB55 Diclofenac, combinations
### M01AC Oxicams

M01AC01 Piroxicam
M01AC02 Tenoxicam
M01AC04 Droxicam
M01AC05 Lornoxicam
M01AC06 Meloxicam
### M01AE Propionic acid derivatives

M01AE01 Ibuprofen
M01AE02 Naproxen
M01AE03 Ketoprofen
M01AE04 Fenoprofen
M01AE05 Fenbufen
M01AE06 Benoxaprofen
M01AE07 Suprofen
M01AE08 Pirprofen
M01AE09 Flurbiprofen
M01AE10 Indoprofen
M01AE11 Tiaprofenic acid
M01AE12 Oxaprozin
M01AE13 Ibuproxam
M01AE14 Dexibuprofen
M01AE15 Flunoxaprofen
M01AE16 Alminoprofen
M01AE17 Dexketoprofen
M01AE51 Ibuprofen, combinations
M01AE53 Ketoprofen, combinations
### M01AG Fenamates

M01AG01 Mefenamic acid
M01AG02 Tolfenamic acid
M01AG03 Flufenamic acid
M01AG04 Meclofenamic acid
### M01AH Coxibs

M01AH01 Celecoxib
M01AH02 Rofecoxib
M01AH03 Valdecoxib
M01AH04 Parecoxib
M01AH05 Etoricoxib
M01AH06 Lumiracoxib
### M01AX Other anti-inflammatory and antirheumatic agents, non-steroids

M01AX01 Nabumetone
M01AX02 Niflumic acid
M01AX04 Azapropazone
M01AX05 Glucosamine
M01AX07 Benzydamine
M01AX12 Glucosaminoglycan polysulfate
M01AX13 Proquazone
M01AX14 Orgotein
M01AX17 Nimesulide
M01AX18 Feprazone
M01AX21 Diacerein
M01AX22 Morniflumate
M01AX23 Tenidap
M01AX24 Oxaceprol
M01AX25 Chondroitin sulfate
M01AX68 Feprazone, combinations

M01B Anti-inflammatory/antirheumatic agents in combination
----------------------------------------------------------

### M01BA Anti-inflammatory/antirheumatic agents in combination with corticosteroids

M01BA01 Phenylbutazone and corticosteroids
M01BA02 Dipyrocetyl and corticosteroids
M01BA03 Acetylsalicylic acid and corticosteroids
### M01BX Other anti-inflammatory/antirheumatic agents in combination with other drugs

M01C Specific antirheumatic agents
----------------------------------

### M01CA Quinolines

M01CA03 Oxycinchophen
### M01CB Gold preparations

M01CB01 Sodium aurothiomalate
M01CB02 Sodium aurothiosulfate
M01CB03 Auranofin
M01CB04 Aurothioglucose
M01CB05 Aurotioprol
### M01CC Penicillamine and similar agents

M01CC01 Penicillamine
M01CC02 Bucillamine
### M01CX Other specific antirheumatic agents
**อาโมส-เฮนุททาเมฮู** (พระนามมีความหมายว่า "ดวงจันทร์แห่งผู้หญิงในเมืองอียิปต์ล่าง") เป็นเจ้าหญิงและพระราชินีแห่งราชวงศ์ที่สิบเจ็ด

พระประวัติ
----------

พระนางอาโมส-เฮนุททาเมฮู เป็นพระราชธิดาของฟาโรห์ทาโอที่สองกับพระเชษฐาภคินีของพระองค์พระนางอาห์โมส อิตาปิ พระองค์อาจจะอภิเษกสมรสกับพระเชษฐาของฟาโรห์อาโมสที่หนึ่ง พระนางอาโมส-เฮนุททาเมฮูเป็นพระเชษฐาภคินีร่วมพระราชบิดาคือพระนางอาโมส-เนเฟอร์ทาริ

การสิ้นพระชนม์และที่ฝังพระศพ
----------------------------

พระนางเฮนุททาเมฮู กับพระราชมารดาของพระองค์
เจ้าชายซิแพร์, หญิงนิรนาม, พระราชินีอาโมส, พระราชินีทูเรส, และพระราชินีเฮนุททาเมฮู - สุสานของคาเบคเนทในธีบส์
พระศพของพระองค์ถูกค้นพบในปี ค.ศ.1881 ในโลงศพของเธอในหลุมฝังศพ DB320 และตอนนี้อยู่ในพิพิธภัณฑ์อียิปต์ในกรุงไคโร มันถูกตรวจสอบโดย Gaston Maspero ในเดือนธันวาคม ค.ศ. 1882 พระองค์เป็นสิ้นพระชนม์ในวัยชรา เมื่อพระองค์สิ้นพระชนม์ได้มีการใส่ฟันปลอม พระองค์อาจจพถูกฝังอยู่ร่วมกับพระราชมารดาของพระองค์ พระศพของพระองค์ถูกนำไป DB320 พร้อมกับมัมมี่ของพระองค์อื่น ๆ หลังจากปีที่ 11 ของฟาโรห์โชเชงค์ที่หนึ่ง

อ้างอิง
-------

1. ↑  Grajetzki, Ancient Egyptian Queens: A Hieroglyphic Dictionary, Golden House Publications (2005)
2. ↑  Dodson, Aidan และ Hilton, Dyan (2004). *The Complete Royal Families of Ancient Egypt*. London: Thames & Hudson. ISBN 0-500-05128-3. p.128
3. ↑  Mummy of Ahmose-Henuttamehu
**โรเบิร์ต แมคเฮลเฮนนีย์ ที่ 3** (อังกฤษ: Robert McElhenney III; เกิด 14 เมษายน ค.ศ. 1977) เป็นนักแสดง โปรดิวเซอร์ นักเขียน พอดคาสเตอร์ และผู้บริหารกีฬาชาวอเมริกัน เขาเป็นที่รู้จักกันเป็นอย่างดีจากบทบาทโรนัลด์ "แมค" แมคโดนัลด์ในซีรีส์คอมเมดีทางช่อง FX/FXXX เรื่อง *It's Always Sunny in Philadelphia* (2005-ปัจจุบัน) รายการที่เขาร่วมสร้างกับชาร์ลี เดย์และเกล็นน์ ฮาวเวอร์ตัน และเขายังทำหน้าที่เป็นผู้อำนวยการสร้างและนักเขียนอีกด้วย เขายังเป็นที่รู้จักจากการรับบทเป็นเอียน กริมม์ในซีรีส์คอมเมดี้เรื่อง *Mythic Quest* ของแอปเปิลทีวี+ (ปี 2020-ปัจจุบัน) ซึ่งเขาร่วมสร้างกับเดย์และเมแกน แกนซ์ และเป็นผู้อำนวยการสร้าง

ในเดือนพฤศจิกายน ค.ศ. 2020 แมคเอลเฮนนีย์กลายเป็นเจ้าของร่วมของสโมสรฟุตบอลเรกซัม ร่วมกับไรอัน เรย์โนลด์ส ซึ่งกล่าวถึงในซีรีส์สารคดีกีฬาของช่อง FX เรื่อง *Welcome to Wrexham* (2022-ปัจจุบัน) ซึ่งเขาเป็นหนึ่งในผู้อำนวยการสร้าง

ประวัติ
-------

โรเบิร์ต แมคเอลเฮนนีย์ ที่ 3 เกิดที่เมืองฟิลาเดลเฟีย มลรัฐเพนซิลเวเนีย เมื่อวันที่ 14 เมษายน ค.ศ. 1977 พ่อแม่ของแมคเอลเฮนนีย์ทั้งคู่มีเชื้อสายไอริช เขาได้รับการเลี้ยงดูแบบคาทอลิก เขาเป็นลูกพี่ลูกน้องของมาร์คัส แมคเอลเฮนนีย์ นักกีฬาพายเรือระดับโอลิมปิกผ่านทางพ่อของเขา เมื่อเขาอายุได้ 8 ขวบ พ่อแม่ของเขาหย่าร้างกันหลังจากที่แม่ของเขาออกตัวว่าเป็นเลสเบียน

อ้างอิง
-------

1. ↑  "'It's Always Sunny in Philadelphia's' Rob McElhenney talks about upcoming 'gay marriage' episode". Greg in Holywood magazine. August 7, 2010. เก็บจากแหล่งเดิมเมื่อ June 15, 2018. สืบค้นเมื่อ December 10, 2014.
2. 1 2  McElhenney, Rob (July 9, 2016). "Interview with Rob McElhenney". *WTF Podcast* (Interview). สัมภาษณ์โดย Marc Maron.
ในวิทยาการคอมพิวเตอร์ **แถวลำดับ** (อังกฤษ: array) คือโครงสร้างข้อมูลที่เป็นรายการอย่างหนึ่ง **ข้อมูล** (value) จะถูกเก็บบนหน่วยความจำคอมพิวเตอร์ แบบอยู่ติดกันไปเรื่อย ๆ การเข้าถึงข้อมูลสามารถกระทำได้ผ่าน**ดัชนี** (index) หรืออาจเรียกว่า **คีย์** โดยดัชนีจะเป็นจำนวนเต็มซึ่งบอกถึงลำดับที่ของข้อมูลในแถวลำดับ นอกจากนี้ ค่าของดัชนียังไปจับคู่กับที่อยู่หน่วยความจำ ผ่านสูตรคณิตศาสตร์ ทำให้สามารถเข้าถึงข้อมูลได้

ตัวอย่างเช่นแถวลำดับที่มีข้อมูล 10 ตัว โดยมีดัชนีตั้งแต่ 0 ถึง 9 สมมุติให้ข้อมูลแต่ละตัวใช้หน่วยความจำ 4 ไบต์ และแถวลำดับนี้มีที่อยู่ในหน่วยความจำคือ 2000 จะได้ว่าที่อยู่หน่วยความจำของข้อมูลตัวที่ *i* คือ 2000 + 4*i*

แถวลำดับยังสามารถขยายมิติไปเป็นสองมิติหรือมากกว่านั้นได้ เนื่องจากรูปแบบของแถวลำดับสองมิติมีรูปร่างเป็นตาราง คล้ายกับเมตริกซ์ บางทีจึงอาจเรียกแถวลำดับสองมิติว่าเมตริกซ์หรือตาราง (สำหรับตารางโดยส่วนมากแล้วจะหมายความถึงตาราง lookup) เช่นเดียวกับแถวลำดับมิติเดียวที่บางครั้งก็อาจเรียกว่าเวกเตอร์หรือทูเพิล

แถวลำดับถือได้ว่าเป็นโครงสร้างข้อมูลที่ถือกำเนิดขึ้นพร้อม ๆ กับการเขียนโปรแกรม และสำคัญมากในการเขียนโปรแกรมเช่นเดียวกัน และแทบจะไม่มีโปรแกรมใดเลยที่ไม่ใช้แถวลำดับ โดยแถวลำดับนี้ยังนำไปอิมพลีเมนต์โครงสร้างข้อมูลอื่นอีกมากมายเช่นรายการหรือสายอักขระ แม้แต่หน่วยเก็บข้อมูลที่มีที่อยู่หน่วยความจำก็อาจจะมองหน่วยเก็บข้อมูลเป็นแถวลำดับขนาดยักษ์ก็ได้

ประวัติ
-------

การนำไปใช้งาน
-------------

รูปแบบของแถวลำดับ
-----------------

ประสิทธิภาพ
-----------

ความหมายของมิติ
---------------

ดูเพิ่ม
-------

* แถวลำดับพลวัต
**วาเลรี มาร์คเกรฟินแห่งบาเดิน** (เยอรมัน: *Valerie Markgräfin von Baden*) นามเดิม **อาร์ชดัชเชสวาเลรีแห่งออสเตรีย** ประสูติเมื่อวันที่ 23 พฤษภาคม ค.ศ. 1941 ณ กรุงเวียนนาประเทศออสเตรีย เป็นพระบุตรพระองค์ที่ 9 และพระธิดาพระองค์ที่ 7 ใน อาร์ชดยุกฮูเบิร์ต ซัลวาตอร์แห่งออสเตรีย เจ้าหญิงโรสแมรีแห่งซาล์ม-ซาล์ม เป็นพระราชปนัดดาใน จักรพรรดิฟรันทซ์ โยเซ็ฟที่ 1 แห่งออสเตรีย เมื่อแรกประสูติดำรงพระฐานันดรและพระอิสริยยศที่ **เฮอร์อิมพิเรียลและรอยัลไฮเนส อาร์ชดัชเชสวาเลรีแห่งออสเตรีย เจ้าหญิงแห่งทัสกานี** พระองค์ทรงเสกสมรสกับ มัคซีมีลีอาน มาร์เกรฟแห่งบาเดิน พระภาคิไนยใน เจ้าชายฟิลิป ดยุกแห่งเอดินบะระ เมื่อวันที่ 23 กันยายน ค.ศ. 1966 รับพระราชทานพระอิสริยยศเป็น **มาร์คเกรฟินแห่งบาเดิน พระชายา** มีพระบุตรดังนี้

1. เจ้าหญิงมารี ลูอีเซอ
2. แบร์นฮาร์ท เจ้าชายรัชทายาทแห่งบาเดิน
3. เจ้าชายเลโอพ็อลท์
4. เจ้าชายมิชชาเอล

ด้วยพระองค์นั้นทรงเป็นโรมันคาทอลิก ทำให้พระสวามีถูกตัดสิทธิ์จากการสืบราชบัลลังก์อังกฤษ ซึ่งว่าด้วยพระราชบัญญัติว่าด้วยการสืบราชสันตติวงศ์ ค.ศ. 1701 สมาชิกพระราชวงศ์ที่สมรสหรือแต่งงานกับขาวโรมันคาทอลิก ต้องออกจากการสืบราชบัลลังก์อังกฤษทันที รวมถึงผู้สืบสกุลด้วย

อ้างอิง
-------





1. ↑   Darryl Lundy (10 May 2003). "Valerie Isabella Erzherzogin von Österreich". ThePeerage.com. Retrieved 2009-12-17.
2. ↑   Paul Theroff. "TUSCANY". Paul Theroff's Royal Genealogy Site. Retrieved 2009-12-17.
**เทอร์โมพลาสติก** เป็นพลาสติกที่มีจุดหลอมเหลว และมีจุดอ่อนตัว (ต่างจากเทอร์โมเซ็ทพลาสติก) มีโครงสร้างแบบสายยาวหรือแบบสาขาสามารถนำกลับมาใช้ใหม่ได้อีก เทอร์โมพลาสติกจะเกิดการอ่อนตัวและหลอมเหลวเมื่อได้รับความร้อน และจะเกิดแข็งตัวเมื่อทำให้เย็นลง พลาสติกที่แข็งตัวแล้วสามารถนำมาหลอมซ้ำได้ ด้วยความร้อนเทอร์โมพลาสติก ดังนั้นเทอร์โมพลาสติกจึงเป็นวัสดุที่มีสมบัติเหมาะสม สำหรับการขึ้นรูปเป็นผลิตภัณฑ์ต่าง ๆ

ข้อควรระวัง
-----------

พลาสติกที่ผ่านกระบวนการที่มีความร้อนหลายครั้งสามารถเสื่อมสภาพ หรือทางเทคนิคเรียกว่า degradation ดังนั้นการนำพลาสติกกลับมาใช้ใหม่ควรใช้ผสมในอัตราส่วนที่พอเหมาะเท่านั้น และควรระวังเรื่องความสะอาดของวัตถุดิบและสิ่งเจือปน

กระบวนการผลิตเทอร์โมพลาสติก
---------------------------

* กระบวนการฉีด (Injection molding)
* กระบวนการรีด (Extrusion molding)
* กระบวนการอัด (Compression molding)
* กระบวนการอัดส่ง (Transfer molding)
* กระบวนการเป่า (Blow molding)
* กระบวนการอัดขึ้นรูป (Thermoforming)
* กระบวนการรีดให้เป็นแผ่น (Calendaring)
* กระบวนการหล่อ (Casting)
* กระบวนการ Reaction Injection molding (RIM)

ชนิดของเทอร์โมพลาสติก
---------------------

* พอลิสไตรีน
* พอลิเอทิลีน
* พอลิโพรพิลีน
* พอลิไวนิลคลอไรด์
* ไนลอน

อ้างอิง
-------

* เก็บถาวร 2008-11-13 ที่ เวย์แบ็กแมชชีน